Габриела Цанева
Усамотението ражда…

chitanka.info

Усамотението ражда

светлина —

изгаря тя очите ми.

Сълзите ми

гасят ги…

Усамотението ражда

топлина —

изгаря тя страните ми.

Сълзите ми

сушат ги…

Усамотението ражда

пустота —

отравя тя душите ни.

И опустял,

денят отива си.

03.03.1997

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.